I.VŠEOBECNÉ USTANOVENIA :

1.Organizátorom súťaží je **Výkonný výbor SBiZ.**

Pre riadenie súťaží ustanovuje Výkonný výbor :

Podpredseda pre riadenie súťaží SBiZ - Martin Tomša

2.V ligových súťažiach môže hrať **len člen SBiZ s platnou hráčskou licenciou na aktuálny rok** , ktorý nie je členom iného biliardového zväzu na Slovensku.

3. Hráči sú povinní v súťaži dodržiavať Štatút hráča SBiZ, Etický kódex – úcta k súperovi.

4.Družstvá štartujú v súťaži na vlastné náklady.

5.Veková hranica hráčov nie je obmedzená. V súťažnom družstve môžu hrať spoločne muži aj ženy. Na ligový zápas môže za družstvo nastúpiť maximálne jeden hráč, ktorý nie je občan SR a je uvedený na súpiske družstva.

6.Hráč zo súpisky družstva vyššej súťaže nemôže štartovať v nižšej súťaži. Hráč, ktorý je uvedený v súpiske družstva nižšej, **môže 2 krát v súťažnom polroku štartovať vo vyššej súťaži**, ak obidve družstvá patria pod ten istý biliardový klub, alebo družstvo z nižšej súťaže je tzv. farma pre družstvo z vyššej súťaže. Ak takýto hráč nastúpi aj tretíkrát v jednom polroku za družstvo hrajúce vo vyššej súťaži, **automaticky sa stáva hráčom družstva vyššej súťaže**, bude pripísaný na jeho súpisku a vyškrtnutý zo súpisky družstva v nižšej súťaži.

7. Ak v zápase nastúpi za družstvo hráč, ktorý nie je uvedený na jeho súpiske, zápas bude celkovo skontumovaný v neprospech tohto družstva.

8.Prestupy a hosťovanie hráčov musia byť vykonávané v súlade s **Prestupovým poriadkom SBiZ**.

9.Domáce družstvo je povinné zabezpečiť v herni podmienky dané **Štatútom hráča SBiZ**.

10.**V priebehu zápasu je prísne zakázané fajčiť! Aj elektronickú cigaretu!** Požívanie alkoholických nápojov je v priestoroch klubu, kde sa hrajú zápasy prísne zakázané. V prípade porušenia **Disciplinárneho poriadku SBiZ**, sa tieto skutočnosti uvedú do **Zápisu o stretnutí** a budú riešené **Disciplinárnou komisiou SBiZ**.

11. Všetky problémy a podnety súvisiace s ligovými súťažami SBiZ, ktoré nie sú riešené týmto Súťažným poriadkom rieši Výkonný výbor.

II. KOMUNIKÁCIA :

1.Za súťažné družstvo je oprávnený komunikovať s podpredsedom pre riadenie súťaží : vedúci družstva , **predseda Biliardového klubu družstva**, alebo **osoba poverená predsedom Biliardového klubu**.

2.Zasielanie výsledkov – /platí iba pre PLAY – OFF 1.liga a Finálový deň Extraliga/ a komunikácia s podpredsedom pre riadenie súťaží je nasledovná : – e-mail na adresu : sbiz1994@gmail.com

3. Konzultácie pravidiel počas ligového zápasu:

-hlavný rozhodca SBiZ

**Roman ČERTÍK –** tel. **0907 714 580**

III. TERMÍNY A KONTUMÁCIE :

1. Termínový kalendár je pre súťažiace družstvá záväzný!

2. Začiatky stretnutí sú vždy v deň ligového kola o 10:00 hod.

Iný začiatok stretnutia musí byť schválený podpredsedom pre riadenie súťaží.

Čakacia doba na stretnutie je 60 minút.

Toto platí pre obidve strany.

Prekročenie čakacej doby znamená CELKOVÚ KONTUMÁCIU V PROSPECH DRUŽSTVA, KTORÉ NA ZÁPAS NASTÚPILO.

3. V prípade celkovej kontumácie : Družstvo, ktoré kontumačne vyhralo, vyplní zápasy vo svoj prospech výsledkom 9:0 v systéme pre zapisovanie. Hráčov súpera vyberie podľa posledného nimi odohraného zápasu./predchádzajúce kolo/

IV. Sankcie:

1.Neodohratý zápas v stanovenom a dohodnutom čase – žiadne body pre družstvo /a hráčov/, ktoré nenastúpi.

2.Druhý neodohratý zápas – mínus dva body pre družstvo , ktoré nenastúpi.

3.Tretí neodohratý zápas – Vylúčenie z ligy, všetky zápasy sa anulujú aj body hráčov jednotlivých družstiev za získané zápasy. Stop pre všetkých hráčov družstva na celoslovenské turnaje aj seniorské popr. Juniorské v súťažnom ročníku.

V tomto prípade sa v ostatných častiach ligy škrtajú výsledky zostupujúcich družstiev /od najnižších v prípade viac družstiev/ ,pomerne k účastníkom jednotlivých líg, a to z dôvodu postupu družstva do vyššej ligy alebo vytvorenia skupiny pre postup/ Play Off a pod.

Družstvo, ktoré bude takto vylúčené , na pokračovanie v ďalšom ročníku bude musieť zložiť záruku 100€ za odohratie kompletnej sezóny. Po sezóne sa záruka vráti v plnej výške. Záruku musí zložiť družstvo, v ktorom sa nachádza minimálne jeden hráč, ktorý bol v družstve, ktoré ligu nedohralo.

 V. Zápis zápasu.

DOMÁCE DRUŽSTVO resp. vedúci družstva je povinné/ý vyplniť záznam o zápase v online systéme PT2. V prípade , že nastane technický problém , zápis o zápase vyplní v najbližšom inom čase z iného miesta, /doma na svojom počítači a pod./, do 24 hodín po skončení zápasu.

V prípade chybného zápisu v stretnutí o zápase , kontaktuje VD podpredsedu pre riadenie súťaží a ten výsledok upraví, iná úprava nebude možná. /bude na heslo/

V prípade nevyplnenia záznamu o zápase v online systéme PT2 podľa hore uvedených podmienok, je zápas CELKOVO KONTUMOVANÝ V NEPROSPECH DOMÁCEHO DRUŽSTVA.

Ak družstvo nedodá zoznam hráčov, podpredseda pre riadenie súťaží uvedie do zápisu hráčov zo súpisky podľa toho, ako sú zapísaný v registračnom formulári.

VI. Odloženie zápasu, predohranie zápasu.

Zápas sa dá iba predohrať alebo odložiť zo soboty na nedeľu v danom víkende , výnimočne do nasledujúceho piatku – možnosť odohrať v týždni, avšak podlieha schváleniu podpredsedom pre riadenie súťaží.

Odložený zápas **je možné odložiť maximálne do nasledujúceho kola(zo súhlasom podpredsedu pre riadenie súťaží)**, po tomto termíne sa zápas skontumuje v neprospech družstva, ktoré nenastúpilo na dohrávku. Odložený zápas sa dá presunúť na povinné dohrávkové kolo v prvej časti sezóny (max. 1.zápas!).

Je možné sa bez súhlasu podpredsedu pre riadenie súťaží dohodnúť samostatne medzi družstvami, ale treba ho o tejto skutočnosti informovať , aby mohol zmenu konania zápasu schváliť!

V špecifických prípadoch sa dá zápas odložiť na iný termín. /reprezentácia, tech. problémy a iné/

V prípade nejednoznačnej dohody medzi družstvami môže podpredseda pre riadenie súťaží zápas ukončiť stavom 0:0 ako neodohratý!

VII. Dôvody na odklad:

Zdravotný problém – akútny , nečakaný /družstvo nemá dostatok hráčov na odohratie/.

Nečakaná pracovná zmena – ohrozenie sociálnej alebo pracovnej istoty.

Rodinné udalosti – úmrtie , závažná situácia v rodine a pod.

Svadba , krst , významná oslava a pod. – povinnosť nahlásiť 2 týždne vopred podpredsedovi pre riadenie súťaží.

Účasť na zahraničnom turnaji , resp. iná aktivita v rámci SBiZ.

Podpredseda pre riadenie súťaží si môže vyžiadať príslušné úradné dokumenty ku kontrole .

VIII. Vedúci družstva je povinný:

**Pred začiatkom ligového ročníka sa spojiť zo všetkými vedúcimi družstva v danej lige a prekonzultovať si termíny ligových kôl tak, aby nedochádzalo k nedorozumeniam a zbytočným hádkam o termín.**

Ak hrá družstvo vonku – maximálne do utorka sa ozvať vedúcemu družstva domácich a potvrdiť termín zápasu.

Po obdržaní prihlasovacieho mena a hesla do systému , toto uschovať a zabezpečiť tak , aby sa nedostalo k tretím osobám.

Zápas otvára vedúci družstva domácich.

**Rozlosovanie zápasu:**

Do systému zapíše vedúci domáceho družstva hráčov č.1, č.2 a č.3, následne mu vedúci družstva hostí odovzdá na papieri mená jeho hráčov č.1, č.2 a č.3 a pridelia sa systémom 1-1,2-2,3-3 , následne rozlosuje zápas

Zapisuje výsledky výhradne cez systém PT2.

Skontrolovať v dostatočnom predstihu funkčnosť systému PT2 vo svojom PC ako aj aktuálnosť verzie programu.

**Dbať, aby hráči nastúpili v súlade Etického kódexu – úcta k hráčovi!**

IX. Zapisovanie zápasov:

Vedúci družstiev si do svojich počítačov stiahnu vopred systém zo stránky [www.maplepoolclub.cz/pt/](http://www.maplepoolclub.cz/pt/).

Príslušné meno a heslo dostanú od podpredsedu pre riadenie súťaží M. Tomšu .

 X. TECHNICKÉ USTANOVENIA :

1.Súťaž prebieha podľa **pravidiel SBiZ**.

2.Zápasy v Extralige a 1.lige sa môžu odohrať len na stoloch veľkosti **9 stôp**, ktoré musia byť minimálne dva.

V REBILD- e je možné hrať aj na stoloch veľkosti **8 stôp**, tiež minimálne na dvoch. Vzdialenosť stola od stien musí byť minimálne 150 cm, vzdialenosť stolov od seba minimálne 130 cm. Stoly musia byť pred začiatkom stretnutia v dobrom technickom stave, vyčistené, vyvážené a dostatočne osvetlené.

3.V stretnutí je hlavným rozhodcom vedúci domáceho družstva. Pomocným rozhodcom je vedúci hostí. Títo spoločne vyplňujú online zápis zo stretnutia na internete.

4.Pred každým zápasom sa hráči dohodnú, na ktorom stole budú hrať. Ak nedôjde k dohode, stoly sa vyžrebujú.

Vedúci družstva domácich napíše na papier mená hráčov 1,2,3 pre hru č.8 a to isté zopakuje vedúci družstva hosťujúceho družstva, potom sa mená hráčov spárujú nasledovne : 1-1, 2-2, 3-3 , zostávajúce zápasy priradí systém automaticky z možnosťou výmeny hráčov v ďalších hrách.

 5.Súťaž sa hrá systémom dvoch trojčlenných družstiev, každý s každým dvojkolovo /v prípade extraligy a prvej ligy jednokolovo, podľa vyžrebovania.

Minimálny počet hráčov v družstve je 3, maximálny počet nie je obmedzený. Hráči, ktorí nastúpia na súťažné stretnutie, **musia byť uvedení na súpiske družstva, resp. v registri hráčov SBiZ.**

6.V každom zápase je pre hráča povolený **jeden time-out** v trvaní max.5 minút. Počas trvania time-out, môže hráč žiadať o radu hráča z vlastného družstva. Počas time – out je výhradne zakázané fajčiť. Pri prvom porušení sa hráčovi odráta jeden bod v zápase, pri opakovanom sa kontumuje celý výsledok v danom zápase v prospech súperiaceho družstva.

7.Poradie zápasov v stretnutí je určené v systéme PT2.

Platí pravidlo, že dvaja súperi môžu hrať proti sebe max. 1 zápas.

V každom ligovom zápase platí :

**Striedavý rozstrel** (pred prvou hrou sa rozstrel určuje rozohrou – časť 1.2 Pravidiel SBiZ).

8.Ukončenie súťažného stretnutia :

– hra č.8 po dosiahnutí

**7.bodu** (best of 13)

– hra č.9 po dosiahnutí

**9.bodu** (best of 17)

– hra č.10 po dosiahnutí

**8.bodu** (best of 15)

9.Víťaz súťažného stretnutia získava do tabuľky 2 body, porazený 1 bod.

V prípade celkovej kontumácie získava víťaz 2 body a kontumovaný 0 bodov.

10. O umiestnení v tabuľke rozhodujú kritériá v nasledovnom poradí : **i.** celkový počet bodov **ii.** rozdiel celkového skóre **iii.** pomer vyhratých a prehratých rackov.

 Všetky neobsiahnuté ustanovenia v tomto súťažnom poriadku sa budú riešiť individuálne cez výkonný výbor SBiZ.

**XI. HERNÝ SYSTÉM – postupové a zostupové pravidlá**

**Vo všetkých ligách platí, že prvé zápasy klubov z jednej herne resp. klubu svoje zápasy odohrajú v prvom kole popr. nasledujúcom.**

**Podľa článku s 30.12.2018 na tejto webovej stránke.**

Pri rovnosti bodov rozhoduje skóre, počet vyhratých / prehratých rackov - systém vyhodnotí automaticky.

V prípade absolútnej zhody všetkých troch kritérií odohrajú predmetné družstvá rozhodujúci zápas na neutrálnej pôde, po dohode z podpredsedom pre riadenie súťaží.

Pri rovnosti bodov rozhoduje skóre, počet vyhratých / prehratých rackov - systém vyhodnotí automaticky.

V prípade absolútnej zhody všetkých troch kritérií odohrajú predmetné družstvá rozhodujúci zápas na neutrálnej pôde, po dohode s podpredsedom pre riadenie súťaží.

**XII. Liga – jednotlivci**

Každý hráč ligy dostáva za vyhratý zápas 1.bod.

Body takto získané sa zarátavajú do celkovej tabuľky jednotlivcov jednotlivých líg. Tieto body sú súčasťou iba ligového rebríčka .(Do celkového poradia jednotlivcov sa započítavajú iba body – SP a MSR).

**XIII. Štatút hráča**

I. VŠEOBECNÉ USTANOVENIE

**I.1.** Slovenský biliardový zväz uvádza dňom 7.11.2014 do platnosti základné pravidlá správania sa hráčov biliardu v snahe vytvoriť rámec pre slušnú a korektnú úroveň športového vystupovania hráčov.

**I.2.** Tento štatút je platný pre všetky súťaže usporiadané SBiZ.

**I.3**. Tento Štatút vychádza zo stanov SBiZ, zásad športovej a spoločenskej morálky a jedine Komisia pre riadenie súťaží je právnym podkladom pre disciplinárne konania v rámci SBiZ.

II. ŠPORTOVÉ OBLEČENIE HRÁČOV A REKLAMA

**II.1.** Pre súťažnú biliardovú hru v súlade s [vydanými pravidlami EPBF](http://sbiz.sk/pravidla.htm), je stanovené oblečenie hráčov podľa :

“**DRESS CODE A**“, ktoré zahrňuje :

* tmavé nohavice, košeľa, motýlik, (kravata), tmavá obuv, vhodná vesta. Toto oblečenie záväzne platí pre záujmové turnaje podľa rozhodnutia [výkonného výboru SBiZ](http://sbiz.sk/SBiZ_Doc/info.htm#VV).

“**DRESS CODE B**“, ktoré zahrňuje :

* tmavé spoločenské nohavice – nie rifľovina, košeľa, polokošeľa s golierom (zapravené v nohaviciach), tmavá spoločenská obuv – nie tenisky a pod.,

         **Dress Code B je záväzné oblečenie pre súťaže SBiZ.**

**II.2.** Hráč môže mať na košeli a veste označenie príslušnosti ku klubu. Na košeli toto označenie môže byť v oblasti náprsného vrecka a na rukávoch, príp. na chrbtovej strane.

       Pripnutie označení sa nepovoľuje.

     Používanie symbolu štátneho znaku na oblečení nie je obmedzené, avšak musí spĺňať ustanovenia zákona o používaní štátnych symbolov Slovenskej republiky.

       Pri reprezentačných zápasoch mimo štátneho symbolu môže byť oblečenie označené aj symbolom Slovenského olympijského výboru.

Hráč môže mať tiež pripnutý symbol SBiZ, EPBF alebo EBC.

**II.3.** Hráčovi, ktorý poruší ustanovenia týkajúce sa oblečenia môže hlavný rozhodca nariadiť, aby vymenil dress code. Na prezlečenie má hráč najviac 15 minút.

**II.4.** Štatút hráča SBiZ sú kluby povinné dať preštudovať každému novému členovi a pripojiť podpis hráča k prihláške o vstup.

III. HRA A PRIESTUPKY HRÁČOV

**III.1.** Hráč je povinný správať sa v priebehu súťažného zápasu i mimo neho v súlade za zásadami športovej morálky.

        Súťažná biliardová hra sa hrá podľa [pravidiel vydaných EPBF](http://sbiz.sk/pravidla.htm), ktoré pre hráčov SBiZ ustanovuje [výkonný výbor SBiZ](http://sbiz.sk/SBiZ_Doc/info.htm#VV).

**III.2.** V priebehu zápasu, vrátane rozohrávky, nie je hráčovi povolené opustiť stôl bez súhlasu hlavného rozhodcu /vedúci domáceho družstva v spolupráci s vedúcim hosťujúceho družstva v prípade ligového zápasu/.

**III.3.** Hráč má právo v priebehu zápasu požiadať o oddychový čas ([t](http://sbiz.sk/pravidla.htm#Time)ime out) v trvaní najviac päť minút na:

* vykonanie osobnej hygieny
* občerstvenie (nie je dovolené požívať alkohol a psychotropné látky)
* oddychový čas si môže hráč vziať iba pri začiatku nového racku

 **Počas oddychového času nie je povolené fajčiť/ani elektronickú cigaretu/.**

**III.4.**Hráč nemá povolené vyjadrovať sa vulgárne a hlučne v priebehu súťažného zápasu a v čase trvania súťažného turnaja.

        Ak sa hráč dopustí takéhoto priestupku, musí byť v súlade s [Disciplinárnym poriadkom SBiZ](http://sbiz.sk/SBiZ_Doc/disciplina.htm) potrestaný.

        Hráči (i práve nehrajúci) majú za povinnosť oznámiť nadávku hlavnému rozhodcovi turnaja /vedúci domáceho družstva v spolupráci s vedúcim hosťujúceho družstva v prípade ligového zápasu/ .

**III.5.** Hráči nesmú v priebehu hry dostávať pokyny. Komunikácia akéhokoľvek druhu, medzi hráčmi a trénerom, hráčmi navzájom, alebo hráčmi a divákmi je považovaná za dávanie pokynov. Za komunikáciu sa nepovažuje tlieskanie a lúskanie prstami, ktoré je vyjadrením uznania za hráčsky výkon.

        Nepovolená komunikácia musí byť potrestaná hlavným rozhodcom /vedúci domáceho družstva v spolupráci s vedúcim hosťujúceho družstva v prípade ligového zápasu/ .

**III.6.** Hráči nesmú v priebehu turnaja používať neslušné slová ,gestá a posunky. Hráč nesmie v priebehu zápasu odhodiť tágo, úmyselne pohnúť hracími guľami, alebo ničiť tágo, poprípade výstroj. Akékoľvek konanie hráča vzbudzujúce verejné pohoršenie je zakázané.

**III.7.** Hráči nesmú slovne uraziť, alebo napadnúť rozhodcu, súpera, diváka, alebo inú osobu nachádzajúcu sa v priestore turnaja (bod III.6.).

**III.8.** Hráči sú povinní vždy sa správať podľa zásad športovej morálky a preukazovať patričnú úctu autorite rozhodcov, právam súperov a iných osôb.

IV. ZRANENIE A OŠETRENIE

**IV.1.** Ak hráč utrpí náhodné zranenie v priebehu zápasu, má nárok požiadať o ošetrenie v trvaní 15 minút, po tejto dobe je hráč povinný oznámiť či je schopný pokračovať v zápase.

        Náhodné zranenia nezahŕňajú choroby, alebo zranenia existujúce pred začiatkom zápasu, pokiaľ došlo k ich prudkému zhoršeniu náhodne počas hry.

Z poverenia Vv SBiZ vypracoval podpredseda SBiZ pre riadenie súťaží Martin Tomša.

Schválené výkonným výborom SBiZ 01.12.2017 v Trenčíne.